b'\n_START_ARTICLE_\nFolkia AS\n_START_PARAGRAPH_\nFolkia AS on norjalainen rahoituskonserni, joka harjoittaa rahoitusliiketoimintaa Norjassa, Ruotsissa, Tanskassa, Suomessa sek\xc3\xa4 Virossa. Suomessa ja Virossa konsernin liiketoiminta tapahtuu ainoastaan Monetti-tuotemerkill\xc3\xa4. Folkian Suomen tyt\xc3\xa4ryhti\xc3\xb6 Monetti Oy sulautui vuonna 2010 norjalaiseen emoyhti\xc3\xb6 Folkia AS:n. Ruotsissa Folkia AS my\xc3\xb6nt\xc3\xa4\xc3\xa4 kulutusluottoja sek\xc3\xa4 muita rahoituspalveluita yksityishenkil\xc3\xb6ille Frogtail-tuotemerkill\xc3\xa4._NEWLINE_Folkia AS on Norjan lains\xc3\xa4\xc3\xa4d\xc3\xa4nn\xc3\xb6ss\xc3\xa4 tarkoitettu luotto- ja rahoituslaitosliiketoimintaa harjoittava yritys, joka toimii Norjan Finanssivalvonnan alaisuudessa. Norjan valtiovarainministeri\xc3\xb6 on my\xc3\xb6nt\xc3\xa4nyt yritykselle sek\xc3\xa4 luotto- ett\xc3\xa4 rahoituslaitostoimiluvan. Sanotun toimiluvan yhten\xc3\xa4 ehtona on mm. 5 miljoonan euron minimiosakep\xc3\xa4\xc3\xa4oma._NEWLINE_Folkia AS -rahoituskonsernilla on noin 50 ty\xc3\xb6ntekij\xc3\xa4\xc3\xa4 ja konsernin liikevaihto vuonna 2014 oli yli 110 miljoonaa NOK.'